laion/Wikipedia-Exotic huggingface dataset:
פואנט נואר

פואנט נואר (בצרפתית: Pointe-Noire) היא הבירה הכלכלית של הרפובליקה של קונגו והעיר השנייה בכמות האוכלוסייה לאחר הבירה ברזוויל. מעמדה של העיר משנת 2004 היא של מחוז אוטונומי. לפני כן העיר הייתה בירת מחוז קוילו. העיר שוכנת על חוף האוקיינוס האטלנטי. שם העיר ניתן לה על ידי יורדי ים פורטוגלים שראו הרים שחורים וכינו את המקום Ponta Negra (הנקודה השחורה) במאה ה-15. רק בשנת 1848 החלה התיישבות אירופאית באזור על ידי הצרפתים ששלטו באזור לאחר הסכם שעשו עם תושבי המקום בני העם לוֹאָנְגוֹ. במקום הוקם כפר דייגים. עם ייסוד אפריקה המשוונית הצרפתית בשנת 1910, הותר לחברות צרפתיות להתפתח גם באזור זה. לצורך כך היה חשוב לקשר בין ברזוויל שבה היו הרציפים הצרפתיים בנהר קונגו ובנהר אובנגי לחוף האוקיינוס האטלנטי. במורד נהר הקונגו אחרי ברזוויל יש אשדים שלא מאפשרים לספינות לשוט שם, ולכן לא ניתן להשתמש בנהר עצמו לקישור לאוקיינוס. לכן החלה הקמה מסילת ברזל בשנת 1921 בין ברזוויל לבין החוף האטלנטי. ב-22 במאי 1922 נוסדה פואנט נואר בחוף האטלנטי. ב-1927 בעיר היה מקור מים וביו בו 3,000 תושבים. ב-1932 הוקם שדה תעופה וב-1934 החלה לפעול מסילת הברזל קונגו-אוקיינוס (Chemin de fer Congo-Océan). ב-1936 הוקם בית החולים הראשון ובאותה שנה הבנק של אפריקה המערבית (BAO) פתחה סניף ראשון בעיר. ב-1942 הגיעה לנמל הימי של פואנט נואר האוניה הראשונה ואז העיר הוכרזה כעיר הנמל של אפריקה המשוונית הצרפתית. ב-1950 אוכלוסיית העיר הגיע ל-20 אלף והפכה לבירת אפריקה התיכונה, כאשר ברזוויל שימשה כבירת אפריקה המשוונית הצרפתית. ב-1960 כאשר הרפובליקה של קונגו קיבלה עצמאות העיר הייתה העיר המודרנית ביותר במדינה. ב-1980 התגלה בעיר נפט ואוכלוסיית העיר הוכפלה על 1982. בשנת 1994 הגיע האוכלוסייה ל-360,000 תושבים. תגלית הנפט בעיר הפכה את העיר למובילה בתעשיית הנפט ברפובליקה של קונגו ואחת הגדולות במרכז אפריקה. בנוסף לתעשיית הנפט בעיר נפוצה גם תעשיית הדגה וכריית אשלג. צרפת לה האבר, צרפת ארצות הברית ניו אורלינס, ארצות הברית מדיה וקבצים בנושא פואנט נואר בוויקישיתוף אתר האינטרנט הרשמי של פואנט נואר (בצרפתית) פואנט נואר, באתר אנציקלופדיה בריטניקה (באנגלית)
אלן פוליקאוסקי

אלן מ. פוליקאוסקי (באנגלית: Ellen M. Pawlikowski) (נולדה ב-1956) היא קצינה בדימוס בדרגת גנרל, אשר בתפקידה האחרון פיקדה על פיקוד הציוד של חיל האוויר של ארצות הברית. פוליקאוסקי החלה ללמוד ב-1974 הנדסת כימיה במכון הטכנולוגי של ניו ג'רזי (NJIT). בשנת הלימודים השנייה הצטרפה לתוכנית הכשרת הקצונה של חיל האוויר. היא סיימה את התואר הראשון ב-1978 ונשלחה מטעם חיל האוויר ללימודי תואר שלישי בהנדסת כימיה באוניברסיטת קליפורניה בברקלי, אותם סיימה ב-1981. את שירותה בחיל האוויר החלה כקצינת מחקר ופיתוח בחיל האוויר בתחום הפרדה וניתוח גזים לצורך מערכות ששימשו את התוכנית האמריקאית למעקב אחר פעילות גרעינית ברחבי העולם. שירתה במרכז היישומים הטכניים ובמעבדת השליטה והבקרה. בשנים 1994–1997 שירתה במחלקת ההגנה, כראש ענף במשרד עוזר מזכיר ההגנה לענייני אנרגיה אטומית וכעוזרת מזכיר ההגנה לענייני מניעת הפצת נשק להשמדה המונית. בתפקידה הבא מונתה לעמוד בראש תוכנית חדשנית בתחום אימון צוותי אוויר באמצעות סימולטורים המדמים מצבים מציאותיים. במרץ 2005 מונתה למפקדת כנף מערכות התקשורת של לוויינים צבאים, בתפקיד זה קודמה לדרגת בריגדיר גנרל. ביולי 2007 מונתה לסגנית המרכז למערכות טילים וחלל. ביוני 2008 מונתה לסגנית ראש משרד הסיור הלאומי וקודמה לדרגת מייג'ור גנרל. בפברואר 2010 מונתה למפקדת מעבדות המחקר של חיל האוויר. ביוני 2011 קודמה לדרגת לוטננט גנרל ומונתה למפקדת המרכז למערכות טילים וחלל. ביוני 2014 מונתה לסגנית צבאית במשרד עוזר מזכיר ההגנה לענייני רכש. ביוני 2015 קודמה לדרגת גנרל ומונתה למפקדת פיקוד הציוד של חיל האוויר. היא שירתה בתפקיד עד ספטמבר 2018. לאחר שחרורה מונתה לחברה במועצת המנהלים של ריית'יאון. פוליקאוסקי היא אלמנה ואם לשתי בנות. מדיה וקבצים בנושא אלן פוליקאוסקי בוויקישיתוף ביוגרפיה באתר חיל האוויר של ארצות הברית PRIORITY BRIEFING - Brigadier General Ellen M. Pawlikowski Ellen M. Pawlikowski elected to Raytheon board of directors, אתר ריית'יאון, 6 בספטמבר 2018 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלן פוליקאוסקי".
הטופ מודל הבאה

הטופ מודל הבאה של אמריקה (באנגלית: America's Next Top Model) היא תוכנית מציאות אמריקאית, המשודרת בארצות הברית וברחבי העולם, בין השאר בישראל. התוכנית עוקבת אחר משתתפות אלמוניות המשתתפות באתגרים הקשורים בעולם האופנה בדרכן אל התואר "דוגמנית העל הבאה של אמריקה". בעונותיה הראשונות המנצחת זכתה בחוזה בשווי 100,000 דולר עם חברת הקוסמטיקה CoverGirl אותה ייצגה לאחר התחרות במשך שנה, כיום הפרס כולל חוזה בסכום 100,000 דולר עם חברת האופנה "GUESS", כתבת צילומים בעיתון אופנה פופולרי, בתחילה ELLE, בהמשך SevenTeen, Italian Vogue וכיום במגזין "ניילון", והחתמה בסוכנות דוגמנות גדולה, בתחילה "פורד", לאחריה וילהלמינה מודלס, איי אם ג'י מודלס, וכיום NEXT מודלס. במהלך התוכנית משתתפות הדוגמניות המתחילות בסדרות צילומים חדשניות, בתצוגות אופנה, בפרסומות ובאתגרים אחרים. בסוף כל פרק מודחת אחת מהמשתתפות. בארץ התוכנית משודרת בערוץ הוט 3. צוות התוכנית כולל את טיירה בנקס, המשמשת כמנחה וכשופטת, וצוות שופטים שהתחלף בהרכבו במהלך השנים, בניהם טוויגי, ג'ניס דיקנסון, אנדרה לאון טאלי, פולינה פוריסקובה, אשלי גראהם, רוב אוונס, קלי קטרון, ג'יי אלכסנדר, ונייג'ל ברקר. בעונה 23 הוחלפה טיירה בנקס בזמרת ריטה אורה, אך הוחזרה בעונה ה-24. הדוגמניות - הגרסה הישראלית של "הטופ מודל הבאה" בה השתתפה גלית גוטמן. פרויקט מסלול - תוכנית מציאות מבית היוצר של "הטופ מודל הבאה" בה מעצבי אופנה מתחרים של חוזה גדול. הטופ מודל הבאה של שוודיה - הגרסה השוודית של התוכנית הטופ מודל הבאה, ברשת החברתית אינסטגרם "הטופ מודל הבאה", במסד הנתונים הקולנועיים IMDb (באנגלית) "הטופ מודל הבאה", באתר Metacritic (באנגלית) "הטופ מודל הבאה", באתר Hulu סדרות (באנגלית) "הטופ מודל הבאה", במסד הנתונים הקולנועיים KinoPoisk (ברוסית)
וולפהאונד אירי

וולפהאונד אירי (באנגלית: Irish Wolfhound) הוא כלב צייד ענק ממשפחת כלבי הרוח. הוולפהאונד האירי נחשב לגזע הגבוה ביותר שקיים היום, והוא עשוי להתפתח לגודל של סוס פוני. הוולפהאונד האירי שימש לציד זאבים והוחזק על ידי מעמד האצולה באירלנד. כיום כלבים מהגזע הזה מוחזקים כחיות מחמד ונדיר לראות וולפהאונד אירי שעדיין עובד כצייד. הוולפהאונד התפתח בסביבות המאה השלישית לפני הספירה. ציורי קיר מתקופת התפשטות הקלטים מראים גזע דומה וגדול המלווה את הלוחמים. בדברי ימי רומא מוזכר הגזע שהועבר מאירלנד לקיסר, ופקידיו מודים במכתב מתועד. הגזע הוחזק על ידי מעמד האצולה באירלנד, בסקוטלנד ובאנגליה, והמשורר האנגלי וויליאם רוברט ספנסר אף כתב בלדה על כלב וולפהאונד שניתן לנסיך מווילס. הוולפהאונד האירי היה מתנה נפוצה לאצילים ממדינות אחרות, וזה מה שהציל את הגזע: לאחר שנכחדו הזאבים באירלנד במאה ה-19 הגזע כמעט נעלם, אולם הודות למאמציו של הסקוטי קפטן ג'ורג' גרהאם שהביא פרטים מהגזע ממדינות אחרות, ניצל הגזע גם באירלנד. כמרבית ההאונדים שמשמשים לציד, גם הוולפהאונד האירי בנוי למהירות ומשתמש בראייתו לצייד. הוא קל משקל יחסית לגודלו, עם חזה עמוק מאוד ורגליים וכתפיים שריריות. יש לו אף ארוך, אוזניים קטנות יחסית ושמוטות, וזנב ארוך שנישא נמוך. לוולפהאונד האירי פרווה עבה ומקורזלת, כאשר הצבע הנפוץ ביותר הוא אפור. בנוסף ניתן למצוא פרטים בצבע חום וקרם. כאמור הוולפהאונד האירי הוא הכלב הגבוה ביותר שקיים: גובהו נע בין 78 ל-96 ס"מ. משקלו נע בין 65 ל-80 ק"ג. לוולפהאונד האירי מזג נוח מאוד. על אף גודלו העצום מדובר בכלב עדין וסלחני, שמסתדר נהדר הן עם בני אדם והן עם כלבים אחרים. הוולפהאונד האירי נהדר עם ילדים ובעלים של הכלב סומכים עליו באופן מוחלט כאשר הם מניחים לילדיהם לשחק איתו. הוולפהאונד האירי זקוק לפעילות גופנית סבירה. הוא איננו אנרגטי יותר מכלבים קטנים אולם הוא זקוק למרחב רב יותר על מנת להשיג פעילות גופנית סבירה. בגלל גודלו העצום ייתכן שהכלב לא ירגיש בנוח בדירה ורצוי לספק לו מגורים בחצר, אם כי כלב שזוכה לפעילות יומיומית מחוץ לבית יכול לחיות בדירה בינונית ומעלה. יש לקחת בחשבון שהוולפהאונד האירי עשוי להיות מגושם במידה מסוימת בדירה ושילוב של זה עם גודלו עלול להביא לנפילה של חפצים בבית, בייחוד כשהוא מכשכש בזנבו הארוך והחזק. תוחלת החיים של הוולפהאונד האירי היא קצרה, אורך חייהם על פי מחקר של אוניברסיטת קורנל בארצות הברית 8.5 שנים. בעיות בריאות נפוצות יחסית בגזע הן מחלה בשריר הלב, סרטן העצם ונקע מולד של מפרק הירך. יש לנהוג במשנה זהירות עם גורי וולפהאונד אירי ולהיזהר מהפעלת יתר שעלולה לפגוע בהתפתחות המפרקים. וולפהאונד אירי, באתר אנציקלופדיה בריטניקה (באנגלית) החוג הישראלי לכלבי רוח-וולפהאונד אירי(הקישור אינו פעיל)
יגאל דר

יגאל דר (וולדרסקי) (12 ביוני 1936 - 15 ביוני 1977) היה כדורסלן ישראלי ומאמן בליגה הלאומית. שיחק בתפקיד הרכז. יגאל דר נולד בקיבוץ אשדות יעקב איחוד להוריו שמעון ושושנה וולדרסקי. בגיל 17 הוא שיחק בליגה הלאומית (הליגה הראשונה של אז) בהפועל מעיין ברוך. כשחקן צעיר קלע 11.1 נקודות בממוצע למשחק לצידם של מוסא דניאל ושמעון שלח. בתום העונה סיימה הקבוצה במקום הרביעי ב-1954 חזר לקיבוצו ושיחק 5 עונות נוספות בהפועל אשדות יעקב, והיה בה לשחקן מוביל (ו"מלך הסלים" של הקבוצה) ומאמן במקביל. ב-1961 עבר לשחק בהפועל חיפה למשך 8 עונות, ובחלקן שימש גם כמאמן. לאחר מכן שיחק 3 עונות בהפועל ניר דוד במהלכן שימש כמאמן-שחקן ושיתף פעולה עם גבי טייכנר, בהפועל קריית חיים כמאמן-שחקן ובהפועל מגידו. באמצע שנות השישים שימש גם כמאמן הפועל אפיקים מהליגה השנייה. ב-362 משחקים שבהם שיחק קלע 2816 נקודות. דר היה שחקן נבחרת ישראל והשתתף ב-82 ממשחקיה. הוא השתתף עם הנבחרת ב-5 אליפויות אירופה:טורקיה (1959), יוגוסלביה (1961), פולין (1963), צרפת (1965) ובאליפות אירופה בפינלנד (1967) בה קלע 16 נקודות ב-9 משחקים ב-1966 זכה עם הנבחרת במדליית הזהב במשחקי עמי אסיה שנערכו בבנגקוק. בשנת 1977 שימש כמאמן שחקן בהפועל רמת הכובש מליגת המשנה ונפטר מהתקף לב בגיל 41. נקבר בבית הקברות של קיבוץ אשדות יעקב איחוד. על שמו נקרא גביע המדינה לנוער בכדורסל. היה נשוי ליהלומה ואב לשלושה. פרופיל, באתר פיב"א סטטיסטיקת קריירה, באתר מנהלת ליגת העל מיהו יגאל דר שעל שמו נקרא מפעל גביע המדינה לנוער? באתר איגוד הכדורסל, ‏20 באפריל 2016 אתר ההנצחה של קיבוץ אשדות יעקב איחוד, יגאל דר אלישע שוחט, גלגולו של שיא - פרק ראשון, באתר מנהלת ליגת העל, 23 ביולי 2009 הפועל חיפה תפתח במשא ומתן עם שלח, מעריב, 31 בדצמבר 1968 אשר צינמון, קריית חיים זכתה בטורניר ענבר בכדורסל, מעריב, 27 באוגוסט 1972 אילון סלוס, גמר גביע המדינה לנוער ע”ש יגאל דר ז”ל: מכבי ת”א – מכבי ראשל”צ 60-64, באתר איגוד הכדורסל יהושע כהנא, ננסי ישראל מול ענקי ברית המועצות היום באליפות אירופה בכדורסל,מעריב, 27 בספטמבר 1967 [1], באתר fiba
בוהמיה הדרומית (מחוז)

מחוז בוהמיה הדרומית או מחוז ייהוצ'סקי (בצ'כית: Jihočeský kraj) הוא אחד מ-13 מחוזות של הרפובליקה הצ'כית, המשתרע בעיקר על פני דרום בוהמיה ההיסטורית, ומקצתו בדרום-מערב מוראביה. עד 2001 נקרא המחוז בודייוביצקי על שם בירתו צ'סקה בודייוביצה. מחוז בוהמיה הדרומית, מחולק לשבעה מחוזות משנה (אוקרס, Okres): מחוז משנה צ'סקה בודייוביצה (אנ') מחוז משנה צ'סקי קרומלוב (אנ') מחוז משנה יינדז'יחוב הרדץ (אנ') מחוז משנה פיסק (אנ') מחוז משנה פרחטיצה (אנ') מחוז משנה סטרקוניצה (אנ') מחוז משנה טאבור (אנ') ברמה הנמוכה יותר של החלוקה המנהלית של הרפובליקה הצ'כית, מצויות הקהילות (obcí), מעין מועצות אזוריות. במחוז בוהמיה הדרומית ישנן (נכון ל-2011) 623 ישויות כאלו, 54 מהן בעלות מעמד עיר. מדיה וקבצים בנושא בוהמיה הדרומית בוויקישיתוף אתר האינטרנט הרשמי של בוהמיה הדרומית (בצ'כית) בוהמיה הדרומית, ברשת החברתית פייסבוק בוהמיה הדרומית, ברשת החברתית אקס (טוויטר) בוהמיה הדרומית, סרטונים בערוץ היוטיוב אתר הממשל של מחוז בוהמיה הדרומית (בצ'כית)
Amar pelos dois

"Amar pelos dois" (בעברית: "לאהוב בשביל שנינו") הוא השיר שייצג את פורטוגל באירוויזיון 2017. השיר מבוצע על ידי הזמר הפורטוגזי סלבדור סובראל. השיר, שזכה בפסטיבל השירים הפורטוגלי של אותה שנה, נכתב והולחן על ידי לואיזה סובראל (אנ'), אחותו של סלבדור סובראל. בחצי גמר האירוויזיון הופיע כמספר 9 בסדר ההופעות, ובגמר הופיע כמספר 11. השיר זכה באותה שנה במקום הראשון עם 758 נקודות, והיה לזכייה הראשונה של פורטוגל אי-פעם בתחרות. 758 הנקודות שבהן זכה השיר הן המספר הרב ביותר של נקודות ששיר זכה בו בתחרות לכל אורך שנות קיומה, בשל השינוי בשיטת הניקוד שנה קודם לכן. כמו כן השיר הוא השיר הראשון שזכה בתחרות שמושר כולו בשפה שאינה אנגלית מאז 2007. מידע על היצירה "Amar pelos dois" באתר מיוזיק בריינז מידע על השיר "Amar pelos dois" באתר AllMusic סרטון השיר "Amar pelos dois" באתר יוטיוב
פרנק באסן

פרנק אלברט באסן (באנגלית: Frank Albert Bassen;‏ 14 בנובמבר 1903 סנט ג'ורג', ניו ברונסוויק, קנדה – 17 בפברואר 2003) היה רופא פנימי והמטולוג יהודי-אמריקאי יליד קנדה. באסן נולד בשנת 1903 בסנט ג'ורג', במחוז שארלוט במדינת ניו ברונסוויק, בקנדה, כאחד משבעת ילדיהם של ט. דייוויס (דוד) באסן (יליד רוז'אני, בלארוס, אז באימפריה הרוסית) ושל קרי לבית סנדלר. באסן סיים בשנת 1928 תואר שני - MD - ברפואה באוניברסיטת מקגיל. באותה שנה היגר באסן לארצות הברית דרך נקודת הגבול ונסבורו, מיין, וקיבל בהמשך את אזרחות ארצות הברית. בשנת 1932 התיישב בניו יורק. אחרי סטאז' בן שנה בבית החולים מאונט סיני קיבל רישיון והצטרף לסגל בית החולים כמדריך. בימי מלחמת העולם השנייה בשנת 1942 גויס לשרותי הרפואה של הצבא. בשנת 1946 חזר לעבוד בבית חולים ונשאר בהתקשרות איתו עד שנת 1980. באסן היה פעיל בארגון האחווה היהודי "זטא בטא טאו". פרנק באסן נפטר בשנת 2003 בגיל 99. הוא השאיר בן, מייקל, ובת, דניז, וכן שלושה נכדים. לפני מותו התגורר בבולדווין, מדינת ניו יורק. בשנת 1950 יחד עם רופא העיניים אברהם ל. קורנצווייג פרסם באסן את התיאור הראשון של תסמונת אבטאליפופרוטאינמיה המשפחתית. החולה שהיווה נשוא למחקר הייתה צעירה יהודייה בת 18, בת להורים בני דודים, שסבלה מרטיניטיס פיגמנטוזה, היסטוריה של שלשולים כרוניים, פגיעה דיפוזית של מערכת העצבים עם תמונה קלינית דומה לאטקסיית פרידריך וכדוריות אדומות בדם בעלות צורה מוזרה עם חריצים - אקאנטוציטים. גם אצל אח של החולה, נמצאו אותם השינויים בדם, התחלה של רטיניטיס פיגמנטוזה, מה שכיוון אל מקור תורשתי של המחלה. באסן נודע גם בתרומתו לטיפול ובחקר ההמופיליות Stephen Pemberton The Bleeding Disease: Hemophilia and the Unintended Consequences of Medical Progress, Johns Hopkins University Press Baltimore, 2011 ע' 130 Dorland's Illustrated Medical Dictionary 32th Edition Elsevier Saunders 2012 ע' 204 Arthur H.Aufses Jr.,Barbara Niss This House of Noble Deeds:Mount Sinai Hospital 1852-2002, New York University Press 2002 ע' 78 The Canadian Jewish Heritage Network באתר הגנאלוגי Ancestry Zeta Beta Tau Quarterly - Volume 37, Issue 3 - Page 7 בארת הגנאלוגי My Heritage St. Pemberton 2011 Richard David Semba Handbook of Nutrition and Ophthalmology Humana Press Springer,Totowa, New Jersey 2007, ע' 443
הראדץ קראלובה (מחוז)

מחוז הראדץ קראלובה או מחוז קראלובהראדצקי (בצ'כית: Královéhradecký kraj) הוא אחד מ-13 מחוזות של הרפובליקה הצ'כית, השוכן בצפון-מזרח בוהמיה ההיסטורית. המחוז נקרא על שם בירתו, העיר הראדץ קראלובה. פירוש השם בתרגום חופשי הוא "טירת המלכה". מחוז הראדץ קראלובה, מחולק לחמישה מחוזות משנה (אוקרס, Okres): מחוז משנה הראדץ קראלובה (אנ') מחוז משנה ייצ'ין (אנ') מחוז משנה נאחוד (אנ') מחוז משנה ריחנוב נד קנז'נואו (אנ') מחוז משנה טרוטנוב (אנ') מדיה וקבצים בנושא הראדץ קראלובה בוויקישיתוף אתר האינטרנט הרשמי של הראדץ קראלובה (בצ'כית) אתר האינטרנט הרשמי של הראדץ קראלובה (בצ'כית) הראדץ קראלובה, ברשת החברתית פייסבוק הראדץ קראלובה, ברשת החברתית אקס (טוויטר) הראדץ קראלובה, ברשת החברתית אינסטגרם הראדץ קראלובה, ברשת החברתית LinkedIn הראדץ קראלובה, סרטונים בערוץ היוטיוב
בסן

בסן הוא שם משפחה יהודי. האם התכוונתם ל... אליהו שלמה זלמן בסאן – אישיות ידועה ביישוב הישן, עלה לארץ ישראל בעליית תלמידי הגר"א יהושוע השיל יואל בסאן – ר"מ בישיבת עץ חיים ומהנדס המושבה פתח תקווה. בנו של אליהו שלמה צדוק בסן – צלם ירושלמי, הצלם היהודי הראשון יליד הארץ. בנו של יהושע השיל דני בסן – זמר, מדבב, קריין ומוזיקאי ישראלי יליד ברזיל. סולן להקת תיסלם אמיליה פארדו בסאן (Bazán; (אנ')) – סופרת וחוקרת ספרות ספרדייה ישעיהו באסאן – רב איטלקי ומשורר מחכמי יהדות איטליה בראשית המאה ה-18. רבו של רמח"ל ישראל בנימין באסאן (1701–1790) – משוררים יהודי-איטלקי מהבולטים בתקופתו, רבה של רג'ו אמיליה. בנו של רבי ישעיהו פרנק באסן (Bassen) – רופא המטולוג אמריקאי יהודי יליד קנדה
קודי קאש

קודי ריד קאש (באנגלית: Cody Reed Kasch; נולד ב-21 באוגוסט 1987), הוא שחקן אמריקאי. הוא ידוע בשל גילום תפקידו של זאק יאנג בסדרת הטלוויזיה "עקרות בית נואשות". קאש נולד בסנטה מוניקה שבקליפורניה. הוא גדל בחווה באוג'אי שבקליפורניה עד גיל 13, אז עבר לקמרילו שבקליפורניה. שני הוריו של קאש היו פעילים בתחומי אומנות שונים. אביו היה שחקן ותסריטאי עבור הצגות בכורה מקומיות, ואימו במאית וצלמת. הצלחתו של קודי בתחום המשחק, כמו גם הצלחתו של אחיו הגדול מקס קאש בתחום זה, הובילה את המשפחה כולה לעזוב את אוג'אי ולהעתיק את מקום מגוריה לקמרילו שנמצאת במיקום טוב יותר. לאחר הופעות אורח רבות בטלוויזיה הגיעה הפריצה הגדולה שלו כשלוהק לתפקיד קבוע בקומדיית המצבים Normal, Ohio, שבוטלה לאחר מספר פרקים. קאש גילם את תפקידו של תלמיד תיכון טקסני בסדרת הטלוויזיה הקומית-דרמטית של הנוער האוסטרלי "Out There". הוא גילם את דמותו של זאק יאנג, בנה של מארי אליס יאנג, בסדרת הטלוויזיה הקומית-דרמטית של ABC, עקרות בית נואשות. לאחר היעדרות קצרה מהסדרה הוא חזר להופיע בעונות השלישית והשביעית כמעריצה הסודי של גבריאל סוליס. הוא גם המספר בכמה ספרים מוקלטים. ב-2010 השתתף בסרט האימה מכתב שרשרת. קודי קאש, במסד הנתונים הקולנועיים IMDb (באנגלית) קודי קאש, באתר AllMovie (באנגלית) USA Today: Live from the 2005 Emmys‏, ספטמבר 2005
יחסי אנטיגואה וברבודה – שוודיה

יחסי אנטיגואה וברבודה–שוודיה הם יחסי החוץ בין אנטיגואה וברבודה לבין שוודיה. לאנטיגואה וברבודה יש קונסוליה בסטוקהולם, ולשוודיה יש קונסוליית כבוד בסנט ג'ונס, וכן שגרירה שאינה תושבת המייצגת את שוודיה באזור הקריבי, ובכללו אנטיגואה וברבודה, אשר מקום מושבה בסטוקהולם והיא מבקרת בקריביים באופן תדיר. קונסוליית אנטיגואה וברבודה בסטוקהולם היא אחת מ-13 הנציגויות היחידות של המדינה בעולם. בין אנטיגואה וברבודה נחתם הסכם חילופי מידע בנוגע למס. מתוקף אמנת שנגן ובהתאם להסכם בין המדינות, אזרחי אנטיגואה וברבודה רשאים להיכנס לשוודיה ללא ויזה, ושוודים המעוניינים לשהות במדינה יכולים לעשות זאת ללא ויזה עד ל-3 חודשים. במסגרת מפגש מטעם קרן אפריקה נפגשו מנהיגי שתי המדינות. במהלך הפגישה הבטיח ראש ממשלת שוודיה לבדוק את נושא "סימון" אנטיגואה וברבודה באיחוד האירופי, וכן דנו השניים בסיוע לאנטיגואה וברבודה. Embassy of Antigua and Barbuda in Sweden, antigua-barbuda.visahq.com (באנגלית) Embassy & Consulates | SwedenAbroad, www.swedenabroad.com (באנגלית) (ארכיון) Embassy & Consulates | SwedenAbroad, www.swedenabroad.com (באנגלית) (ארכיון) Consulate of Antigua and Barbuda in Stockholm, Sweden, www.embassypages.com מסמך ההסכם, באתר OECD מידע ע"פ אמנת שנגן (ארכיון) דרישות מאזרחי שוודיה (ארכיון) Antigua-Barbuda Continues to Forge Closer Ties with Other Nations | OECS Business Focus, oecsbusinessfocus.com (באנגלית)
יחסי סנט וינסנט והגרנדינים – שוודיה

יחסי סנט וינסטנט והגרנדינים–שוודיה הם יחסי החוץ בין סנט וינסט והגרנדינים לבין שוודיה. לסנט וינסנט והגרנדינים יש קונסוליית כבוד בסטוקהולם, ולשוודיה יש קונסוליית כבוד בקינגסטאון, וכן שגרירה שאינה תושבת המייצגת את שוודיה באזור הקריבי, ובכללו סנט וינסנט והגרנדינים, אשר מקום מושבה בסטוקהולם והיא מבקרת בקריביים באופן תדיר. מתוקף אמנת שנגן ובהתאם להסכם בין המדינות, אזרחי סנט וינסנט והגרנדינים רשאים להיכנס לשוודיה ללא ויזה, ושוודים המעוניינים לשהות במדינה יכולים לעשות זאת ללא ויזה עד ל-90 יום. כמות אזרחי סנט וינסנט והגרנדינים בשוודיה, לפי שנה Consulate of Saint Vincent and the Grenadines in Stockholm, Sweden, www.embassypages.com המשימות הדיפלומטיות של סנט וינסנט והגרנדינים Embassy & Consulates | SwedenAbroad, www.swedenabroad.com (באנגלית) (ארכיון) הסכם ע"פ אמנת שנגן (ארכיון) דרישות מאזרחי שוודיה (ארכיון)
עונת 1925/1926 בליגה האיטלקית הראשונה

עונת 1925/1926 בליגה האיטלקית הראשונה הייתה העונה ה-26 של התחרות שאורגנה על ידי התאחדות הכדורגל האיטלקית. המשחקים החלו ב-4 באוקטובר 1925 והסתיימו ב-22 באוגוסט 1926. בתחרות השתתפו 44 קבוצות (לעומת 88 קבוצות לפני מספר שנים) זאת בהמשך למדיניות לצמצום הליגה. עבור הניצחון הוענקו שתי נקודות ונקודה עבור תוצאת תיקו. יובנטוס זכתה באליפות בפעם השנייה בתולדות המועדון. בסיום העונה מספר רב של קבוצות ירדו לליגה השנייה בעקבות הקמת "ליגה לאומית". בתחרות השתתפו 24 קבוצות. הקבוצות אורגנו ב-2 בתים. 12 קבוצות בכל בית. המשחקים נערכו בשיטת משחק בית ומשחק חוץ. מנצחי הבתים נפגשו במפגש כפול לקביעת הקבוצה שתעלה לגמר ארצי. בשלב מנצחי הבתים בולוניה נפגשה עם יובנטוס 2−2 ו-1−1 בסיכום מפגש כפול. לאור כך נערך משחק נוסף בו בולניה ניצחה 2−1 ובכך העפילה לאגמ ארצי. בסיום העונה 16 קבוצות העפילו לליגה הלאומית החדשה ו-8 קבוצות קיבלו זכות למשחקי העפלה. בתחרות השתתפו 20 קבוצות. לאציו - התחרות התקיימה בהשתתפות 6 קבוצות בשיטת משחק בית ומשחק חוץ. אלבה רומא ופורטיטודו רומא עלו לשלב השני. הם גם העפילו לליגה הלאומית החדשה. מארקה - אנקונטיאנה עלתה לשלב השני. סיציליה - התחרות התקיימה בהשתתפות 2 קבוצות בשיטת משחק בית ומשחק חוץ. מסינה ופלרמו עלו לשלב השני. אף קבוצה לא העפילה לליגה הלאומית. קמפניה התחרות התקיימה בהשתתפות 5 קבוצות. בניולסה ונאפולי עלו לשלב השני. פוליה - התחרות התקיימה בהשתתפות 5 קבוצות. טאראנטו ובארי עלו לשלב השני. אף קבוצה לא העפילה לליגה הלאומית. בסיום שלב זה הקבוצות אורגנו ב-2 בתים ומנצחי הבתים נפגשו בגמר אזורי. בגמר אזורי אלבה רומא ניצחה את נאפולי 1−1, ו-1−6 ועלתה לגמר ארצי. נאפולי העפילה לליגה הלאומית החדשה. משחקי הגמר נערכו ב-8 באוגוסט וב-22 באוגוסט, יובנטוס ניצחה את אלבה רומא 7−1 ו-5−0 וזכתה באליפות. פרנץ הירצר (הונגריה הונגריה) מיובנטוס כבש 25 שערים וזכה בתואר מלך השערים. מדיה וקבצים בנושא עונת 1925/1926 בליגה האיטלקית הראשונה בוויקישיתוף נתונים מאתר rsssf
שיחול

שיחול, טרידה או אקסטרוזיה היא סוג של עיצוב בו חומר בסיסי, לרוב מטיל מתכת, באורך וחתך מסוימים, מאולץ, באמצעות דחיסה או ערגול, לעבור דרך גוף בעל שטח חתך קטן יותר. בדרך זו מתקבל שטח חתך חדש. השיחול הוא תוצר של שינויים גאומטריים ודפורמציה של חומר באמצעות תהליך עיצוב/ערגול חם או קר. בשיחול האורך של הפרופיל המשוחל נגזר מגודל ומשקל הפרופיל המקורי. בדרך זו, ניתן לייצר מספר לא מבוטל של חתכי ערב. חתך הערב שנוצר יהיה אחיד לכל אורכו. תהליך השיחול נוטה לייצור מבנה עם כיווניות גרעינית בכיוון הערגול/דחיסה. מוצר שיוצא מהטבעים נחשב לגמור חלקית ודורש עיבוד נוסף לפי הצורך והשימוש הייעודי שלו. השחילים יוצאים מהטבעים מאוד ארוכים ויש צורך לחתוך אותם למידה הדרושה. לעיתים נדרש תהליך של טיפול תרמי על מנת לשפר את התכונות המכניות. התהליך מייצר כוחות גזירה ודחיסה בחומר. בגלל אי היווצרות מתיחה יש אפשרות להגיע לרמת עיוותים גבוהה מבלי לקרוע את החומר. השימוש בשיחול במבנים סטרוקטורליים ואחרים ממזער את הצורך לבצע תהליכי עיבוד שבבי נוספים בחומר הגלם למרות שטיב השטח של השחיל אינו כטיב השטח של פריט שעבר עיבוד שבבי. טיב השטח לשחילי פלדות הוא 3 מיקרון ולמתכות הצבעוניות 0.8 מיקרון. מגוון שטחי החתך שניתן לייצור בתהליך השיחול רחב מאוד וקשה מאוד להתחרות ולייצר חתכים דומים בטכנולוגיות אחרות (כמו שיבוב או יציקה) באותה עלות. קיימות מגבלות לשחילים בעיקר בתצורה הגאומטרית שלהם. העובי המינימלי להשגה הוא בין 1-3 מילימטרים, כתלות בסוג המתכת. שטח חתך הערב המינימלי הוא כ-250 ממ"ר, רדיוס הפינה הוא בין 0.8-0.4 מילימטרים, כתלות בסוג המתכת. לרדיוס Fillet נדרשים 4.0 מילימטרים. תהליך זה מתבצע בטמפרטורת החדר או בטמפרטורה קרובה לטמפרטורת החדר. תהליך זה אפקטיבי לרב החומרים בתנאי שהטבעים לביצוע יהיו מספיק חסינים ונושאים את המאמצים שנוצרים כתוצאה מתהליך ביצוע השיחול. בדיל, עופרת, אלומיניום ונתכיו, נחושת, טיטניום, מוליבדניום, ונדיום, פלדות שונות ועוד. צינורות, גביעים מאלומיניום, גופים צילינדרים. לא נוצרת התחמצנות בתהליך תכונות מכניות טובות תודות למאמץ מהעבודה הקרה המסיבית בקר טיב שטח טוב בעזרת חומר סיכה מתאים תהליך זה מתבצע בטמפרטורה גבוהה, בקרבת טמפרטורת ההתכה של המתכת. הלחצים שנוצרים בתהליך ינועו בין 5,000-100,000 PSI. הטמפרטורה והלחצים הגבוהים משפיעים על אורך חיי הטבעים וחלקים אחרים בתהליך ונדרשת לובריקציה טובה בתהליך. בטווח הטמפרטורות הנמוכות יותר הלובריקציה היא באמצעות שמן או גרפיט. בטווח הטמפרטורות הגבוהות יותר כתלות בחומר המטופל משתמשים בסיבי זכוכית כמסכך. חלקים במערכות שונות בתעשיית הרכב. חלקים סטרקטוראליים לתעשיית התעופה. פרופילים מאלומיניום (למשל לחלונות) מדיה וקבצים בנושא שיחול בוויקישיתוף שיחול, באתר אנציקלופדיה בריטניקה (באנגלית) שִׁחוּל במילון הנדסה כימית [כימיה] (תשמ"ט), באתר האקדמיה ללשון העברית Fillet הוא רדיוס הפינה שיוצר הכרסום בחוץ או בתוך החומר. הפסקה נכונה כל עוד הטמפרטורה שנוצרה בתהליך היא מתחת לטמפרטורת הגיבוש מחדש. באזור בין 50-75% מטמפרטורת ההתכה. מסגרות של חלונות, חלקים סטרקטורליים אחרים מסגרות לחלונות, אורכנים מבניים, פריטים להעברת עומסים גבוהים
החלטה 234 של מועצת הביטחון של האו"ם

החלטה 234 של מועצת הביטחון של האומות המאוחדות היא החלטה של מועצת הביטחון של האו"ם שאומצה בתאריך 7 ביוני 1967, בעת מלחמת ששת הימים, ולאחר שכל הפניות לכל הממשלות הנוגעות בדבר להפסיק באופן מיידי את כל הפעילויות הצבאיות במזרח הקרוב נכשלו. המועצה, שחששה מהאפשרות שהמלחמה תתפשט ותחמיר, דרשה שכל הממשלות המעורבות יפסיקו את פעילותן הצבאית עד השעה שמונה בערב על פי שעון גריניץ' (10 בערב שעון ישראל) ב-7 ביוני 1967. המועצה גם דרשה מהמזכיר הכללי או תאנט לעדכן אותה באופן שוטף על המצב. המועצה התכנסה בעקבות בקשתה של ברית המועצות וההחלטה עברה פה אחד. ירדן וישראל קיבלו את ההחלטה, בתנאי שגם שאר הצדדים יקבלו אותה. ביום למחרת, סוריה והרפובליקה הערבית המאוחדת (שמה של מצרים באותה עת) הפסיקו גם הן את הלחימה וקיבלו את הפסקת האש. החלטה 240 של מועצת הביטחון של האו"ם החלטה 234 של מועצת הביטחון של האו"ם (באנגלית), באתר ויקיטקסט הנוסח המלא של ההחלטה, באנגלית ובצרפתית